કાર્યક્રમ વિશે માહિતી આપતા એમએસડબ્લ્યુએના અધ્યક્ષ રમેશ પ્રભુએ જણાવ્યું હતું કે ઘન કચરામાંથી મિશ્ર ખાતર, બાયો ગૅસ, ઊર્જા વગેરે ઉત્પન્ન કરવા બાબતે તેમ જ કચરાનું રિસાઈક્લિંગ, હૉસ્પિટલના કચરાનું નિકાલ અને વ્યવસ્થાપન તેમ જ ઈ-કચરા બાબતે માહિતી આપતું પ્રેઝન્ટેશન અને પ્રાયોગિક રીતે આ ટેક્નૉલૉજી બતાવવામાં આવશે. જે હાઉસિંગ સોસાયટીઓએ સફળતાપૂર્વક આ ટેક્નૉલૉજીનો ઉપયોગ કર્યો છે તેમના સ્ટૉલ પણ સેમિનારમાં મૂકવામાં આવશે જેથી નાગરિકોને સોસાયટીઓના અનુભવમાંથી માર્ગદર્શન મળી શકે. આઇઈએના પર્યાવરણ નિષ્ણાત યોગેન પરીખ, રોટરી ક્લબના ડાયરેક્ટર અને પર્યાવરણ તજજ્ઞ ડૉ. મિલિન્દ કુલકર્ણી સેમિનારમાં આ અંગે માર્ગદર્શન આપશે.